AIŠKINAMaSIS RAŠTAS

Dėl pavedimo Almai Vidžiūnienei laikinai vykdyti Molėtų r. švietimo pagalbos tarnybos direktoriaus funkcijas

**1.Parengto tarybos sprendimo projekto tikslai ir uždaviniai**

Sprendimo tikslas - pavesti laikinai iki konkurso būdu bus paskirtas Molėtų r. švietimo pagalbos tarnybos direktorius, Molėtų švietimo centro metodininkei Almai Vidžiūnienei vykdyti Molėtų r. švietimo pagalbos tarnybos direktorės funkcijas.

Pagal Lietuvos Respublikos vietos savivaldos įstatymo 16 str. 2 d. 21 p. nuostatas švietimo įstaigų vadovų skyrimas į pareigas - išimtinės savivaldybės tarybos kompetencijos klausimas.

2018 05 30 savivaldybės taryba priėmė sprendimą B1-140 reorganizuoti biudžetinę įstaigą Molėtų švietimo centrą ir biudžetinę įstaigą Molėtų pedagoginę psichologinę tarnybą sujungimo būdu į biudžetinę įstaigą Molėtų r. švietimo pagalbos tarnybą nuo 2018 m. rugsėjo 1 d.

2018 m. birželio 27 d. Molėtų rajono savivaldybė (meras pagal jam Savivaldybės tarybos 2018-05-30 sprendimu Nr. B1-142 suteiktus įgaliojimus) vadovaudamasi Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, paskelbė konkursą eiti Molėtų r. švietimo pagalbos tarnybos direktoriaus pareigas. Pretendentų atrankos data 2018 m. rugsėjo 20 d.

Pagal LR biudžetinių įstaigų darbuotojų darbo apmokėjimo įstatymo 10 straipsnio nuostatas priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 d. 21 p.;

Lietuvos Respublikos darbo kodekso 139 str. 1 dalies 4 punktas.

Lietuvos Respublikos biudžetinių įstaigų darbuotojų darbo apmokėjimo įstatymo 10 str.

**3. Galimos teigiamos ir neigiamos pasekmės priėmus siūlomą tarybos sprendimo projektą** Neigiamų pasekmių nenumatoma.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Molėtų r. švietimo pagalbos tarnybos biudžeto lėšos Almos Vidžiūnienės atlyginimo priemokai mokėti.

**6. Vykdytojai, įvykdymo terminai**

**7. Sprendimo rengėjas.** Bendrojo skyriaus vedėja Irena Sabaliauskienė